দেশের প্রায় ৯ কোটি ভোটারের কাছে পৌঁছার মাস্টারপ্ল্যান নিয়েই ইসলামী আন্দোলন বাংলাদেশ একনিষ্ঠভাবে কাজ করে যাচ্ছে। তৃণমূলে সাংগঠনিক বিস্তৃতির পরিকল্পণায় ইসলামী আন্দোলন দেশের প্রায় ৪৫ হাজার ওয়ার্ডের সবগুলোতেই মূল সংগঠন ও সহযোগী সংগঠনগুলোর কমিটি গঠনের টার্গেট নয়েছে। ইসলামী আন্দোলন, ইসলামী শ্রমিক আন্দোলন, ইশা ছাত্র আন্দোলন, ইসলামী যুব আন্দোলনসহ আরো যে কয়টি সহযোগী সংগঠন তৃণমূলে বিস্তার লাভ করেছে এগুলোর ওয়ার্ড পর্যায়ের কমিটির দায়িত্বশীলদের সংখ্যা যোগ করলে ১০০ এর কিছু বেশী হয়। ৪৫ হাজার ওয়ার্ডের প্রতিটিতে ১০০ করে দায়িত্বশীল হলে সারা দেশে দায়িত্বশীলের সংখ্যা হয় ৪৫ লাখ।